section_heading: Povijest
paragraph_text: Kad je Kristofor Kolumbo 1493. godine stigao do ovih otoka, na njima su živjeli prastanovnici tih područja,Ciboneyi, Caribi, Arawaci i druga indijanska plemena. Njihov broj i ljepota potakli su ga da otoke nazove "otoci djevica" (Santa Ursula y las Once Mil Virgines ili, kratko Las Virgines) prema legendi o svetoj Ursuli i njenih 11.000 pratilja koje su, navodno, kod Kölna prošle svoj martirij.